Teknolojia

TEKNOLOJIA

Miaka za hivi karibuni imeshuhudia mabadiliko mengi sana katika sekta ya
teknolojia na mawasiliano. Teknolojia ya mawasiliano ni mojawapo wa
teknolojia za kisasa ambazo zimekuwa zikikua kwa kasi sana. Njia za
mawasiliano katika jamii zetu zimebadilika sana. Zimetupilia mbali njia
zingine zilizotumika kuwasiliana katika kaburi la sahau. Kuna mifano ya
njia za kisasa kama vile simutamba,mitandao ya kijamii na zingine. Hizi
ni njia za kupashana habari. Njia hizi zina manufaa mengi. Kwa
mfano,zinarahisisha upashaji na upokeaji wa habari. Hapo awali, ujumbe
ulichukua muda mrefu kufikia mlengwa. Sasa hivi inachukua muda mfupi.
Hata sekunde tu kumfikia. Urahisishaji huu umewezesha mambo mengi
kufanyika upesi. Majibu ya ujumbe yanapohitajika kwa dharura. Watu
wameweza kuwasiliana kwa haraka. Shughuli za kawaida za kila siku pia
yameweza kuendeshwa kwa haraka. Unaweza kutumia ujumbe mmoja kwa watu
wengi na kwa muda kidogo tu.

Vilevile unaweza kupata ujumbe kuhusu jambo lolote. Bila hata kutegea
kuupata kutoka kwa Fulani au kusoma kwenye vitabu tu kama ilivyokuwa
zamani. Taarifa na habari fulani yanaweza kupatikana bila usumbufu. Siku
hizi watu wanahitaji kubofya mitambo ya mawasiliano. Hivi watapata
habari zozote moja kwa moja.

Njia hizi zinatoa pia nafasi kwa watu kuuliza maswali. Wanaweza kuuliza
maswali kuhusu mambo mbalimbali na kupata majibu ya kitaalamu bila
kuchelewa. Zamani utafiti ungegharimu muda na pesa nyingi. Ilihusisha
kutembelea watu waliokuwa na ujumbe. Hii ilichukua muda mwingi. Wakati
mwingine walikosa hata kupata ujuzi waliosaka. Kwa sasa gharama ya
kupata ujumbe kama huo ni kidogo sana.

Halikadhalika, njia hizi zimeweza kufufua na kuhifadhi mambo yaliyokuwa
yanaelekea kusahaulika. Zimekuwa makavazi bora ambayo si ghali. Vilevile
yanafikiwa na wengi. Pia yanaweza kuhifadhi ujumbe kwa kiasi chochote.
Pia yanahifadhi kwa muda mrefu. Watu wengi sasa wanapata riziki kwa
kutumia njia hizi za kisasa. Wengi wananunua bidhaa kutumia njia hizi.
Wengine wengi wanauza bidhaa zao mitandaoni. Hii imerahisisha biashara
yao. Wanaweza kuwasiliana na wateja wao walio mbali. Pia watu hutangaza
biashara zao kwa njia hizi za kisasa.

Hata hivyo,njia hizi zimekuja na athari hasi. Kwanza wanajamii wametekwa
na kufanya njia hizi uraibu wao. Wengi wamesahau na kupuuza majukumu yao
wakiwasiliana. Waajiri wengi wanalalamika kuhusu waajiriwa ambao . Wao
hutumia muda mwingi katika mitandao ya kijamii. Wanafunzi pia wametekwa
kwa swala hili. Badala ya kusoma,wao hushinda mitandaoni wakiwasiliana
na wenzao. Wengine husikiliza nyimbo kwenye simu zao. Wengine hutizama
video chafu kwenye mtandao na hii huwakoroga akili. Mienendo yao
hubadilika kutokana na vitu wanavyovitazama.

Pia,njia hizi zimetumiwa kusambaza porojo na propaganda. Hii inaweza
kuzua taharuki na michafuko. Kuna watu wanaohamasika sana wanapozitumia.
Wanaweza kuanika Siri zao hadharani. Hii ni kero kwa jamii na mtu
binafsi. Mtu anaweza kusambaza jambo la uwongo kuhusu mtu mtandaoni. Hii
inaweza kumharibia mhusika jina . Vilevile anayeanikwa anaweza kuanza
vita . Wanasiasa pia wanaweza kueneza chuki yao mtandaoni. Hii
hutawanyisa wananchi kwa sababu wanakosa mwelekezi na njia bora. Pia
jamii pana inalalamika kukosekana kwa uthibiti katika njia hizi za
mawasiliano. Hakuna Siri katika baadhi ya njia hizi. Mtu yeyote anaweza
kupata ujumbe wowote kuhusu chochote. Baadhi ya ujumbe yanaweza kuhusu
mambo yasiyo na maadili katika jamii. Njia hizi za kisasa zinawezesha
ujumbe hizi kusambaa katika jamii na kuleta uovu.

Pia,miale inayotoka katika betri za baadhi ya vifaa hivi vina madhara.
Watafiti wanasema kwamba madhara yanayoletwa na miale ni pamoja na
madhara ya ubongo na moyo. Haya ni baadhi ya matatizo ambayo hatakuwepo
kwenye njia za zamani. Njia za kisasa za kupashana habari zina manufaa
na madhara yake. Kama ilivyo kila kizuri hakikosi dosari. Hata kama njia
hizi zina dosari zake,haipingiki kuwa zimeleta faida nyingi kuliko
hasara. Ni muhimu jamii kutafuta njia za kukabiliana na changamoto
zinazokuja na maendeleo haya. Mfano mzuri ni mswada ulioidhinishwa na
rais wa kudhibiti uhuru wa mawasiliano ya kisasa..